google/wiki40b huggingface dataset:
Barcarole (Hoffmanns eventyr)

Barcarole (Belle nuit, ô nuit d'amour), som åpner tredje akt, er det mest berømte nummeret fra Jacques Offenbachs opera Hoffmanns eventyr (Les contes d'Hoffmann). Kuriøst nok ble ikke arien skrevet av Offenbach med tanke på Hoffmanns eventyr. Han skrev den som «Alvenes sang» til operaen Die Rheinnixen (Les fées du Rhin), som hadde premiere i Wien 8. februar 1864. Offenbach døde uten å ha fullført Hoffmans eventyr. Ernest Guiraud fullførte partituret og skrev resitativene foran premieren. Han innlemmet dette utdraget fra én av Offenbachs tidligere, forlengst glemte operaer i den nye operaen.
«Barcarole» inspirerte den engelske komponisten Kaikhosru Shapurji Sorabji til å skrive sin Passeggiata veneziana sopra la Barcarola di Offenbach (1955–56). Moritz Moszkowski skrev også en virtuos transkripsjon av den.
Nummeret har blitt spilt i mange filmer, innbefattet Livet er herlig (La vita è bella) og Titanic. Den bidro også med melodien til «Tonight Is So Right for Love», som Elvis Presley fremførte i filmen G.I. Blues (1960). Amerikanerne Sid Wayne og Abner Silver var kreditert som opphavspersoner.
Waliseren Donald Peers spilte inn en annen engelskspråklig versjon. Den hadde tittelen «Please Don't Go» og ble utgitt på singlen Columbia DB 8502 i 1968. Sangen ble arrangert og dirigert av Les Reed. «Please Don't Go» var kreditert Jackie Rae og Les Reed.
Gerd Böttcher, Arno Flor und sein Orchester spilte inn en tysk versjon, med tittel «Adieu, Leb wohl, Goodbye» på singlen Decca D 19 131 (1960). Den var kreditert Jacques Offenbach, Heinz Buchholz og Peter Berling.
Brødrene Dardenne

Brødrene Dardenne, Jean-Pierre (født 1951) og Luc (født 1954) er to belgiske filmregissører. Brødreparet arbeider sammen på alle sine filmer og er regnet som de mest fremgangsrike regissørene Belgia har sett, blant annet på grunn av at de har vunnet to gullpalmer i Cannes.
Den første filmen, Je pense a vous, kom i 1992. Gjennombruddet kom 1996 med Løftet. Allerede her så man den sosialrealistiske tematikken som passer i Vallonias grå og slitne byer. I 1999 kom Rosetta, som vant Gullpalmen under filmfestivalen i Cannes samme år. Filmen handler om en tenåring som skaffer seg en jobb for å tjene penger nok til å flytte fra sin alkoholiserte mor, og førte til en ny lov i Belgia som krevde at tenåringer fikk minstelønn.
Senere kom flere filmer i samme stil: Sønnen fra 2002 og Barnet fra 2005. Den siste vant også Gullpalmen.
Guineahøylandet

Geografi

Høylandet omfatter fjell, fjellkjeder og platåer, inkludert Fouta Djallon-høylandet i sentrale Guinea, Lomafjellene i Sierra Leone, Simandou- og Kourandoumassivene i sørøstlige Guinea, Nimbafjellene på grensen mellom Guinea, Liberia og Elfenbenskysten, samt Monts du Toura vest i Elfenbenskysten. Fjellplatået er del av et større platå som strekker seg til Josplatået, Adamawaplatået, Kamerunhøylandet og Mandingue-platået ved Bamako i Mali.
I Guinea brukes det franske navnet Dorsale Guinéenne om platået. Den høyeste toppen i området er Loma Mansa i Sierra Leone på 1 945 moh. Andre høye fjell er Sankan Biriwa (1 850 moh.) i Sierra Leone og Mont Nimba (1 752 moh.) på grensen mellom Guinea og Elfenbenskysten. Gjennomsnittlig høyde på platået er mellom 300 og 500 moh.
Mange av Vest-Afrikas elver har sitt utspring i Guineahøylandet, blant annet Niger, Senegal og Gambia.

Geologi

Berggrunnen består av granitt, leirskifer og kvartsitt.

Økologi

Guineahøylandet danner overgangen mellom den tropiske skogen ved kystområdene sørvest for platået, og mosaikken av skog, savanne og gressletter mot nord.
Over 600 høydemeter finnes en egen økoregion med høytliggende tropisk løvfellende skog. Den inkluderer fjellskoger, gressletter og savanner, med en distinkt avvikende flora og fauna fra det omkringliggende lavlandet.
RMS «Queen Mary»

Som museum og hotellskip i Long Beach

I 1967 kjøpte byen Long Beach «Queen Mary» for 3,45 millioner dollar og satte henne i tørrdokk for ombygging til hotellskip og museum. 11. desember 1967 ble «Queen Mary» slettet fra det britiske skipsregisteret. I 1971 ble hun flyttet og ankret opp ved Pir J i Long Beach og åpnet for de første besøkende. I november 1972 ble de første hotellsengene ombord tatt i bruk. Per 2018 drives skipet av den ikke-kommersielle organisasjonen RMS Foundation Inc. Organisasjonen overtok driftsansvaret i 1993 da Disney-konsernet sa opp driftsavtalen de hadde hatt siden 1988.
Rumpeball

Rumpeballen (også kalt seteballen), latin gluteus er avrundede deler av kroppen lokalisert på baksiden av bekkenet (pelvis) hos mennesker og arter i menneskefamilien (Hominidae). Setemuskulene betår av tre forskjellige muskler som ligger utenpå hverandre. Den ytre muskelen er musculus gluteus maximus, den store setemuskel, og er sammen med m. quadriseps femoris, den firhodete knestrekkeren menneskekroppens største muskel. Den store setemuskelen er festet til et bredt område på baksiden av bekkenet og strekker seg ned over lårbeinet, femur, på baksiden av hofteleddet og videre ned mot kneleddet. Den store setemuskelen er festet til lårbeinet i mesteparten av lårbeinets lengde, og vever seg i tillegg inn i lårhinnen som omgir lårhinnen. Den store sete muskelens viktigste funksjon er ekstensjon - å strekke i hofteleddet. Det er ytterligere to dypere muskler i setet, m.gluteus medius og m. gluteus minimus. Disse to musklene har en litt annen rolle, og bidrar først og fremst til å føre hofteleddet utover, såkalt abduksjon.    Setemuskulaturen, sammen med de andre musklene i hoften, hoftemusklaturen, deriblant de dype hoftemusklene og tarmbeinlendemusklene er med på fremme bevegelser som å stå, løpe, og sette seg ned.
Songjiang (provins)

Sōngjiāng (松江) eller Sungkiang er en tidligere provins i det nordøstre Kina. Den er en av de ni provnser som ble konstruert av Republikken Kina i Mandsjuria etter annen Verdenskrig. Ettersom nasjonalistregjeringen aldri fikk full kontroll over området og kommunistregjeringen hadde andre forestillnger, har denne provinsen i virkeligheten kun eksistert på kartet.
I 1954 ble Songjiang del av provinsen Heilongjiang.
Yoshiichi Watanabe

Japans herrelandslag

Yoshiichi Watanabe spilte 6 landskamper for Japans herrelandslag.
Sparrmannia

Utseende

Middelsstore (12–25 millimeter), brede, lyst brunlige oldenborrer. Hode og pronotum er tett kledt med lange, lyse hår. Dekkvingene er nakne og blanke.

Levevis

Det ser ut til at slekten har et uvanlig levevis for oldenborrer ved at larvene lever av gjødsel. De holder til i ganger i jorden men kommer ut for å samle avføring fra antiloper. De voksne er stort sett nattaktive og gnager på blader.

Utbredelse

Slekten er utbredt i det sørlige Afrika, mot nord til Malawi.
Største brøks metode

Største brøks metode, også kjent som Hares metode eller Hare-Niemeyer-metoden, er en metode for å fordele mandater ved forholdstallsvalg. Metoden krever en form for valgkvote som Hare kvote eller Droop kvote, og er alternativet til deltallsmetoder som Sainte-Laguës metode eller d'Hondts metode som fordeler mandater til de med det høyeste gjenværende stemmetallet etter deling på et forhåndsbestemt tall. Største brøks metode kan også brukes til å fordele mandater mellom valgkretser, da basert på folketall og ikke på stemmer.

Metode

Største brøks metode tar utgangspunkt i en valgkvote, og hver valgliste får først et antall mandater tilsvarende heltallsdelen av listens stemmetall dividert med valgkvoten. Dersom det etter denne fordelingen gjenstår mandater som ikke er fordelt går disse til de listene som har de største gjenværende brøken, derav navnet på metoden.

Bruk

Metoden brukes også til fordeling av utjevningsmandater i Danmark.
Litauens økonomi

Litauens økonomi er en kapitalistisk, åpen blandingsøkonomi i EUs indre marked og er den største økonomien i  Baltikum. BNP per innbygger var på 17,800 USD i 2008 var høyere enn nabolandene – Latvia, Polen, Russland og Hviterussland.
Kommunal vei 924 (Nordland)

Kommunal vei 924 (Kv924) i Nordland går mellom Røsnes og Jektneset i Bø kommune. Veien er 1,1 km lang. Veien hadde tidligere betegnelsen fylkesvei 914 og har blitt omklassifisert til kommunal vei.
Draupner-bølgen

Draupner-bølgen var en stor usymmetrisk bølge som slo mot oljeplattformen Draupner E i Nordsjøen 1. januar 1995. 
Målingene viste en bølge med ca. 18,6 meters bølgekam over normalvannstand og om lag 25,6 meter fra bunn til topp (bølgehøyde). 
Småskadene på plattformen bekreftet at målingene var riktige. Det er også målinger av konstruksjonsoppførselen, som viser at plattformen ble truffet.
Dette er første gang en har målt så usymmetriske bølger på havet. Før hendelsen, hadde en bare visuelle beretninger og skaderapporter fra slike bølger.

Værsituasjonen

Værsituasjonen i Nordsjøen var dominert av et stort lavtrykkssenter i Sverige. Det forårsaket sterk vind fra nord over hele Nordsjøen og Norskehavet. I tillegg til det store lavtrykket, var et mindre lavtrykk på vei sørover i Nordsjøen i løpet av morgentimene med senter nær Skagerak. Det mindre lavtrykket styrket vindfelt i den vestlige delen av Nordsjøen. Da det mindre lavtrykket flyttet sørover, flyttet også området med det sterkeste vindfeltet seg sørover. Vinden nådde orkannivå mellom klokka 12UTC og 18UTC. Draupner-plattformen er mer eller mindre rett vest for sørspissen av Norge midtveis mellom Norge og Skottland. Dette betyr at plattformen var utenfor det området der vindhastigheten var høyest. 
Bølgehøydene på Draupnerfeltet begynte å øke sent på morgenen. Den signifikante bølgehøyden nådde 11 -12 m like etter middag, og hadde dette nivået til tidlig kveld. Nyttårsbølgen traff plattformen klokka 15.20.

Forklaringer på hendelsen

Det er fortsatt ingen matematiske modeller som helt forklarer hvordan fenomenet oppstår.
Sverre Haver skrev at det var mulig at forsterkningen av vindhastigheten fra det lille lavtrykket kan ha bidratt til steilere bølger.
Onorato et al. mente i 2010 at vinkler mellom to dominerende bølgeretninger i området 10 til 30 grader, kan føre til kvasiresonante bølgeinteraksjoner.

Statistikk

Paul Taylor har anslått at slike bølger vil forekomme som en av ca. 200 000 bølger ut fra lineær bølgeteori. Lineær bølgeteori undervurderer bølgekammene betydelig.
Age of Empires II: The Conquerors

Forandringer i spilldelen

Utvidelsen introduserte også flere nye forandringer i spilldelen, blant annet de nye spillmodus som «Defend the wonder», «King of the Hill» og «Wonder Race». Flere nye kart der noen er basert på geografi fra den ekte verden, snølandskap og tropisk terreng ble inkludert. I selve spilldelen fikk man nå mulighet til å sette inn infanteri i rambukker. Noe som ga beskyttelse for infanteriet og økt hastighet og angrepsevne til rambukken. Skip fikk nå muligheten til å danne formasjoner for mer effektiv strid.
Mikroforvaltning er gjort lettere ved hjelp av en forbedret kunstig intelligens hos landsbyboere og beleiringsvåpen. Landsbyboere vil nå automatisk samle ressurser hvis de bygger bygninger for ressurssamling, og siege onagers vil ikke skyte hvis dette kan skade egne enheter. Automatisk fornying av gårder etter de er oppbrukt fjernet samtidig mye av tiden man trengte å bruke på å styre dette. Man fikk også muligheten for å chatte med spillere (enten allierte eller alle) for bedre kommunikasjon mellom spillere.

Kampanjer

Fire nye enspillerkampanjer ble lagt til denne utgivelsen. Disse er basert på Atilla sin maktkamp, Montezuma sitt forsvar mot Hernán Cortés og eventyrene til El Cid. Den fjerde kampanjen «Battles for the Conquerors» er en samling med enkeltscenarier basert på viktige historiske slag. Blant annet kan du spille «slaget ved Agincourt», «slaget ved Hastings», slaget ved Noryang og sagaen om « Eirik Raude».

Nettspill

I juni 2006 ble CD-ROM seksjonen av «The MSN Gaming Zone» avsluttet for Age of Empires-spillere. Det finnes flere andre servere for Age of Empires II: The Conquerors på nettet. Microsoft har offisielt omdirigert nettspilldelen til GameSpy Arcade.
Jonthodes

Utseende

En middelsstor (ca. 15 millimeter), slank og langbeint, mørke, grønnlig eller blåaktig metallisk farget trebukk, beina er mer eller mindre rødlige. Antennene er omtrent så lange som kroppen ho hunnene, betydelig lengre hos hannene, og litt sagtakkede. Pronotum har rundede sider uten tenner, og kan ha gule tegninger. Dekkvingene er jevnt avsmalnende bakover, tett og kraftig punkterte.

Utbredelse

Arten elever i Vest- og Sentral-Afrika.
Ankerlig kraftverk

Ankerlig kraftverk er et kombinasjonssyklus varmekraftverk i provinsen Western Cape, Sør-Afrika. Det har en installert produksjonskapasitet på 600 MW fordelt på 4 like store blokker, med gassturbiner. Brenseltypen er dieselolje og kerosen. Operatør er det statlige energiselskapet Eskom. Utbyggingen skjedde omkring 2006–2007.
Teknologien er hovedsakelig levert av Siemens.
Ocalea

Utseende

Små til middelsstore (3-6 millimeter), oftest mer eller mindre røde eller brunaktige kortvinger. Ocalea-artene er forholdsvis slanke, hodet med tydelig "hals", beina forholdsvis lange med tydelige børster. Antennene er lange og kraftige. Alle tre beinpar har fem fotledd.

Levevis

Som andre kortvinger er de rovdyr som lever av andre små leddyr. Ocalea-artene lever på skogbunnen.
Honghu

Honghu (kinesisk: 洪湖; pinyin: Hónghú)  er et kinesisk byfylke i provinsen Hubei i det sentrale Kina. Det tilhører byprefekturet Jingzhou. 
Fylket har et areal på 2 519 km² og talte 907 162 innbyggere i 1999.
Selve byen ligger på vestbredden av Yangtzefloden, overfor Hunan-provinsen og Xianning i Hubei. Det er oppkalt etter innsjøen der, en innsjø som periodisk blir overflømmet (洪, hong).  
På den tradisjonelle kinesiske festen Duanwu Jie (端午节, Dragebåtfesten), som feires den femte dag av den femte måned, er det kapproing med dragebåter på innsjøen. Innsjøen er svært fruktbar, og Honghu by tilbyr til salgs 40 fiskearter og en rekke sjøplanter.
Befolkningen i Honghu feires i Folkerepublikken Kina som en viktig og tro kampfelle på kommunistenes side under den kinesiske borgerkrig. Utenfor Kina er stedet også kjent som det området der den nyzealandske kommunist Rewi Alley holdt på med nødhjelp, og for kooperativbevegelsen Gung-Ho (共合, Gonghe).
Nesodden Idrettsforening i 2012

NIF Fotball 2012

NIFs A-lag spilte i 2012 i  «Oddsenligaen» avdeling 4, der de møtte fem lag fra Nord-Norge, og åtte lag fra Oslo/Akershus/Østfold. Uten å ha de helt store fremganger fra året før, beholdt de plassen i Oddsenligaen med en plassering sånn omtrent midt på tabellen.
Annetlaget til NIF som hadde rykket opp til 3. divisjon, klarte å unngå å rykke ned igjen, og vil fortsatt spille i 3. divisjon i 2013.
Kunderelasjonshåndtering

Kunderelasjonshåndtering, på engelsk customer relationship management (CRM), er en markedsføringsteori som omhandler styring av kunder og kunderelasjoner i en virksomhet. Et CRM-system er et elektronisk informasjonssystem som støtter slik markedsføring med arbeidsprosesser og programvare. 
Atferdsdata fra kundedatabasen kan bidra til mer finmasket og sikker viten om hvordan ulike kundegrupper reagerer på prisendringer og produktforbedringer. Kunderelasjonshåndteringen blir et verktøy for å organisere kundeforholdene, og gjør det mulig å skreddersy nye tilbud til kundene.

Hensikt

CRM brukes for å beholde og utvikle kunderelasjoner.
Et moderne CRM system gir normalt støtte for prosesser innen markedsføring, salg, og kundeservice. Det skal også bidra til å ta vare på eksisterende kunder og profesjonalisere kundereisen. Endel av prinsippene for bruk av CRM stammer fra teorier om relasjonsmarkedsføring fra markedsføringprofessoren Christian Grönroos på slutten av 1980-tallet.
Systemet kan levere analyser av de mest lønnsomme kunder og produkter. Systemet gjør det også enklere om flere personer behandler samme kunde.

Bruksområder

I bedriftsmarkedet (såkalt «B2B») er CRM-systemer ofte rene arbeidsverktøy for oppsøkende selgere. I forbrukermarkedet er oftere CRM-systemene brukt av kundesentre, og gjerne koblet med lojalitetsprogrammer hvor kundens kjøp og preferanser er lagret.
I småbedrifter kan CRM-systemet begrense seg til en adresseliste med mulighet for å knytte til e-post, dokumenter og avtaler. Større CRM-systemer kan inneholde undersøkelsesverktøy og beregninger av lønnsomheten ved ulike markedsføringstiltak. Organisasjoner kan ha tilpassede medlemskaps-registre, med mer fokus på abonnements-forholdet.

Leverandører

Gartner utpekte i 2018 Salesforce, Microsoft, og Pegasystems som de tre ledende aktører innen CRM-området.
Markedet for CRM-systemer preges av en rekke store aktører, som i stadig større grad tilbyr CRM-systemer levert som en tjeneste (Software-as-a-Service). Det er fortsatt mulig anskaffe CRM-systemer til lokal installasjon, men denne form for leveranser blir stadig mindre vanlig.
Athabasca Valles

Athabasca Valles er en flomkanal på Mars, skåret inn i overflaten av en katastrofal flom. Det er en av de yngste kjente av disse strukturene, trolig dannet i nyere geologisk fortid på Mars. Flommen produserte karakteristiske «tåredråpe»-landformer lignende de som finnes i Channeled Scablands i USA, på jorden. Det er antatt at disse landformene ble dannet som avsetningsprosesser hvor flomvannet avga sedimenter bak motstandsdyktig berggrunn og kratre. Kilden til flomvannet er antatt å være Cerberus Fossae ved 10° N and 157° E. Grunnvann kan ha blitt fanget under en kryosfære som ble brutt da fossaen ble dannet.
Orkesterleder

En orkesterleder (også kalt for dirigent) er en person som leder et orkester under oppførelser. Orkesterlederen står også for innstudering under orkesterprøver. Orkesterlederen har en vesentlig rolle når det gjelder de valgene som tas rent kunstnerisk; tempo, intonering, med mer. Særlig i klassisk, europeisk komposisjonsmusikk regnes orkesterlederen (dirigenten) som en selvstendig utøver, på linje med solistene.
En orkesterleder kan ofte også være korleder.
Fjernsynsserien Maestro, vist på NRK 1 i 2010, omhandlet amatører som prøvde seg som dirigenter for Kringkastingsorkestret.
HEMIL-senteret

Senter for forskning om helsefremmende arbeid, miljø og livsstil (HEMIL-senteret) er organisert under Det psykologiske fakultet ved Universitetet i Bergen.
FLK «Hektoria» (1899)

DS «Medic»

DS «Medic» var det andre skipet av Jubilee-klassen. White Star Line bygde skipene for å kunne drive en skipsrute til Australia med månedlige avganger. DS «Medic»s tonnasje var 11 985 bruttoregistertonn, 9 564 nettoregistertonn, og lasteevnen var 15 300 dødvekttonn. Skipet hadde 7 lasterom, og lasting og lossing foregikk ved hjelp av lastebommer. Skipet hadde fire kullfyrte hovedkjeler av typen ildrørskjele med seks fyrganger i hver. Arbeidstrykket i kjelene var 215 Psi. Kjelene ble senere ombygd til oljefyring.
Etter overleveringen 6. juni 1899 ble DS «Medic» satt inn i trafikk mellom Storbritannia og Australia via Sør-Afrika med plass til 350 passasjerer. I 1907 kostet billigste billett Liverpool – Australia 19 pund. Skipet var også utrustet for å kunne føre seil.
Hun fortsatte seilingene også under første verdenskrig, mye på grunn av lastekapasiteten på frossent kjøtt. Hun var imidlertid innlemmet i myndighetenes Liner Requisition Scheme i to av krigsårene. I 1928 ble skipet solgt til hvalfangerselskapet AS Hektor i Tønsberg og omdøpt «Hektoria».

FLK «Hektoria»

I sesongen 1928/29 ble «Hektoria» benyttet som transportskip for Hektors landstasjon på Deceptionøya i øygruppen Sør-Shetlandsøyene. I 1929 ble skipet ombygd til hvalkokeri ved Rolls & Clovers Docks i Birkenhead, England. Skipet ble nå ommålt til 13 797 bruttoregistertonn. Lastekapasiteten var omkring 8 000 tonn hvalolje, og kapasiteten på kullbunkers var økt til 4 970 tonn. En opphalingsslipp for å dra ombord hvalskrottene ble montert akter.
Sesongene 1929/30 og 1930/31 hadde «Hektoria» base på Deceptionøya, mens dens syv hvalbåter drev fangst i det omkringliggende farvannet. Under denne ekspedisjon var hun også base for Hubert Wilkins og hans flyver Carl Ben Eielson da de kartla Den antarktiske halvøya. Sesongen 1931/32 lå hele den norske hvalflåten i opplag på grunn av omsetningssvikt på hvalolje under den store depresjonen, og landanelgget på Deceptionøya ble nedlagt. «Hektoria» ble i 1932 overført til Bugges London-baserte selskap Hektoria Ltd. og drev pelagisk fangst i farvannet rundt Sør-Shetlandsøyene frem til andre verdenskrig.
4. september 1942 var FLK «Hektoria» med i konvoi ON-127 som skulle seile fra Liverpool til New York, USA. Skipet var tomt, og tankene var fylt med ballast. Den 11. september ble konvoien angrepet av tyske ubåter. FLK «Hektoria» ble truffet av to torpedoer og sank. Fjerdemaskinisten omkom, mens resten av mannskapet ble plukket opp av det canadiske skipet HMCS «Arvida».
Tysfjord Sang & Sement

Tysfjord Sang & Sement er ei norsk musikkgruppe fra Kjøpsvik i Tysfjordi Nordland. Gruppa var populær lokalt og i landsdelen på slutten av 1970-tallet og første halvdel av 1980-tallet, med opptreden på festivalen Troilltampen i 1978 og plateutgivelse i 1985 som høydepunkter.
Medlemmer i gruppa har vært Frank A. Jenssen, Kjell A. Andreassen, Håkon Pedersen og Per-Jack Larssen (erstattet av Kurt Solberg), og gruppa har også samarbeidet med andre musikere i perioder.
Gruppa kom sammen igjen og spilte på festivalen Sement-blues i Kjøpsvik sommeren 2007.
Cotycuara

Utseende

Middelsstore, avlange, matt mørkbrune trebukker med lys sidestripe. Antennene er omtrent så lange som kroppen, pronotum er trapesformet, dekkvingene jevnbrede.

Utbredelse

Artene er bare kjent fra Costa Rica og Panama.
Grevinnen og hovmesteren

Handling

Grevinnen og hovmesteren handler om den engelske grevinnen Miss Sophie som får servert middag på sin 90-årsdag av hovmesteren James. Miss Sophie forventer at hennes fire beste venner Sir Toby, Admiral von Schneider, Mister Pomeroy og Mister Winterbottom skal være til stede under middagen; dessverre har alle fire dødd av alderdom. Grevinnen nekter imidlertid å akseptere dette, og insisterer på at middagen skal avvikles som om alle fire var i live. Det blir derfor butleren James som må agere tilstedeværelsen til de fire avdøde gjestene - dette medfører at han må få i seg alle gjestenes drikke, noe som gradvis gjør ham fullere og fullere. Det berømte tigerskinnet som James snubler over, var opprinnelig ikke en del av sketsjen, men da butleren under en teateroppsetning av stykket ved et uhell falt over det, medførte det et latterbrøl hos publikum slik at tigeren siden da har blitt en fast del av historien.
Mange tror Miss Sophie feirer nyttårsaften, men dette er feil. At James sier "Happy New Year, Miss Sophie" må vi nok skrive på kontoen for alkoholinntaket. Det mest kjente sitatet fra filmen er ellers Same procedure as every year, James!.

Produksjon

Regissør var Heinz Dunkhase. Filmens manus er et skuespill som opprinnelig kom fra London, skrevet av Lauri Wylie og urfremført i 1948. Sketsjen inneholder mange forskjellige former for humor, som slapstick og situasjonskomedie. Den ble opprinnelig importert til Norge som et eksempel på forskjellige typer humor. 
Rollene blir spilt av den engelske skuespilleren May Warden (1891–1978) og den engelske komikeren Freddie Frinton (1909–1968).
Filmopptaket er opprinnelig i svart-hvitt, men har seinere blitt fargelagt digitalt.

Forskjellige versjoner

I tillegg til to tyske innspillinger på 18 minutter, én med publikum og én uten, finnes det en 11 minutters versjon spilt inn av den sveitsiske TV-kanalen DRS. I den sveitsiske versjonen spiller også Frinton og Warden, men den inneholder færre detaljer og kulisser. Det er sistnevnte som blir vist på norske tv-skjermer lille julaften.

Popularitet

En undersøkelse i 2004 utført av firmaet UPC, viser at nesten syv av ti nordmenn (68,3 %) «må» se denne kortfilmen i julen. I 2003 ble programmet lille julaften sett av 1,4 millioner TV-seere. Interessant nok er filmen lite kjent i Storbritannia.
Programmet har fått plass i Guinness rekordbok som den mest gjentatte TV-sketsjen noensinne.
Sketsjen har blitt parodiert en lang rekke ganger.